Երևան-0015, Մ.Խորենացու 3, 7 28.11.2023թ.

**Որոշում թիվ 429-2023/03-Կ**

**Վարչական վարույթը վերսկսելու և վարչական իրավախախտման գործը կարճելու վերաբերյալ**

ՀՀ պետական եկամուտների կոմիտեի նախագահի 1-ին տեղակալ Արտյոմ Սմբատյանս՝ քննելով «ՋԵՏՏԱ» ՍՊ ընկերության /ՀՎՀՀ՝ 02691981/ տնօրեն Էդուարդ Փոթոյանի վերաբերյալ վարչական իրավախախտման վարույթի նյութերը՝

Պարզեցի

ՀՀ պետական եկամուտների կոմիտեի իրավաբանական վարչությունում, ղեկավարվելով ՀՀ հարկային օրենսգրքի 431-րդ հոդվածի 12-րդ մասով, Վարչական իրավախախտումների վերաբերյալ ՀՀ օրենսգրքի 254-րդ 255-րդ և 182․6-րդ հոդվածներով, հարկ վճարողի գույքի վրա արգելանք դնող պաշտոնատար անձի՝ իր իրավասությունների սահմաններում գործողությունների կատարմանը խոչընդոտելու հատկանիշներով «ՋԵՏՏԱ» ՍՊ ընկերության /ՀՎՀՀ՝ 02691981, պետ․ գրանցման համար՝ 273.110.1058556, հասցե՝ ք․ Երևան, Նորք-Մարաշ, Աբովյան փ․, 23, էլ․ հասցե՝ jetta.llc@mail.ru/ տնօրեն Էդուարդ Փոթոյանի /ՀԾՀ՝ 3801780325, անձն․՝ AV0221203, տրված՝ 17.05.2022թ-ին, 007-ի կողմից, հասցե՝ Շիրակ, Արթիկ, Գր․ Լուսավորիչի փ․ 2 նրբ․, 4/3/ վերաբերյալ հարուցվել է վարչական իրավախախտման վարույթ։ Մասնավորապես՝ Էդուարդ Փոթոյանը չի կատարել հարկ վճարողի գույքի վրա արգելանք դնող պաշտոնատար անձի կողմից 18․07․2023թ-ին կազմված և փոստային ծառայության միջոցով 19.07.2023թ-ին ծանուցված գրությամբ առաջադրված պահանջները։ Այն է՝ գրությամբ նշված ժամկետում չի ներկայացրել հարկ վճարողի դրամարկղում առկա կանխիկ դրամական միջոցների և այլ գույքի գույքագրման, ինչպես նաև մուտքագրված և ելքագրված դրամական միջոցների շարժի ուսումնասիրության նպատակով տեղեկություններ, այդ թվում՝ դրամարկղային գիրքը:

Միաժամանակ նշված գրությամբ տեղեկացվել է Օրենսգրքի 431-րդ հոդվածի 12-րդ մասով սահմանված՝ հարկ վճարողի գույքի վրա արգելանք դնող պաշտոնատար անձի՝ իր իրավասությունների սահմաններում գործողությունների կատարմանը խոչընդոտելու դեպքում Վարչական իրավախախտումների վերաբերյալ ՀՀ օրենսգրքով սահմանված կարգով խոչընդոտման փաստի արձանագրման վերաբերյալ։

Համաձայն «Հարկատու 3» ԷԿՀ-ի տվյալների՝ «ՋԵՏՏԱ» ՍՊ ընկերությունը /ՀՎՀՀ՝ 02691981/ 30.11.2021թ-ին ստացել է թիվ 1420/2 դրամարկղային գիրքը։

Արդյունքում՝ Էդուարդ Փոթոյանի կողմից թույլ է տրվել արարք, որը համապատասխանում է Վարչական իրավախախտումների վերաբերյալ ՀՀ օրենսգրքի 182․6-րդ հոդվածի հատկանիշներին:

Փաստի կապակցությամբ 14.08.2023թ-ին հարուցվել է վարչական վարույթ և Էդուարդ Փոթոյանը ծանուցվել է այդ մասին:

Վարչական իրավախախտման վերաբերյալ արձանագրության կազմմանը և նյութերի նախապատրաստմանը 06․09․2023թ-ին ժամը 10։30-ին և վարչական իրավախախտման գործի քննությանը 07․09․2023թ-ին ժամը 10։00-ին մասնակցելու նպատակով Էդուարդ Փոթոյանին 17․08․2023թ-ին փոստային ծառայության միջոցով ուղարկվել է 14.08.2023թ-ին կազմված ծանուցագիր, որը վերջինիս կողմից ստացվել է 23․08․2023թ-ին և որին ի պատասխան վերջինս 06․09․2023թ-ին ժամը 10։45-ին ներկայացրել է հայտարարություն, ըստ որի հայտնել է, որ ընկերության դրամարկղային գիրքը քրեական գործի շրջանակում առգրավված է և գտնվում է ՀՀ հակակոռուպցիոն կոմիտեում։ Ի լրումն ներկայացված հայտարարության էլեկտրոնային փոստի միջոցով Էդուարդ Փոթոյանի կողմից 06․09․2023թ-ին ժամը 15։15-ին ներկայացվել է նաև քրեական վարույթով 22․11․2022թ-ին կազմված «Առգրավում կատարելու մասին» արձանագրությունը։

Պատշաճ ծանուցված լինելով 14․08․2023թ-ին կազմված ծանուցագրով վարչական իրավախախտման վերաբերյալ արձանագրության կազմմանը և նյութերի նախապատրաստմանը մասնակցելու մասին Էդուարդ Փոթոյանը չի ներկայացել, չի ներկայացրել բացատրություն, հետևաբար 06․09․2023թ-ին հարկ վճարողի գույքի վրա արգելանք դնող պաշտոնատար անձի՝ իր իրավասությունների սահմաններում գործողությունների կատարմանը խոչընդոտելու վարչական իրավախախտման գործի վերաբերյալ թիվ 429-2023/03-Ա արձանագրությունը կազմվել է վերջինիս բացակայությամբ։

Վարչական վարույթի շրջանակներում վարույթի հետագա ընթացքը լրիվ, օբյեկտիվ և բազմակողմանի լուծելու համար, մի շարք հարցերի պարզաբանման նպատակով 08․09․2023թ-ին հարցում է կատարվել ՀՀ հակակոռուպցիոն կոմիտե, իսկ վարչական իրավախախտման գործի քննությունը հետաձգվել է 12․09․2023թ-ին ժամը 12։45-ին։

Վարչական իրավախախտման գործի քննությանը 12․09․2023թ-ին ժամը 12։45-ին մասնակցելու նպատակով Էդուարդ Փոթոյանին 08․09․2023թ-ին փոստային ծառայության միջոցով ուղարկվել է 07.09.2023թ-ին կազմված ծանուցագիրը և 06․09․2023թ-ին կազմված թիվ 429-2023/03-Ա արձանագրությունը:

Վարչական վարույթի քննության ընթացքում պարզվել է, որ առկա են բավարար հիմքեր 14․08․2023 թվականին հարուցված վարչական վարույթը երկարաձգելու համար, ուստի ՀՀ ՊԵԿ նախագահի տեղակալ Կարեն Թամազյանի կողմից 12.09.2023թ-ին կայացված «Վարչական վարույթը երկարաձգելու վերաբերյալ» թիվ 429-2023/03-Ե որոշմամբ Էդուարդ Փոթոյանի նկատմամբ հարուցված վարչական վարույթի ժամկետը երկարաձգվել է:

Ի պատասխան ՀՀ ՊԵԿ իրավաբանական վարչության կողմից կատարված հարցման ՀՀ հակակոռուպցիոն կոմիտեի կողմից 14․09․2023թ-ին ներկայացված գրությամբ հայտնվել է, որ ՀՀ հակակոռուպցիոն կոմիտեի ներքին անվտանգության վարչությունում քննվող թիվ 62222622 քրեական վարույթով «ՋԵՏՏԱ» ՍՊ ընկերության դրամարկղային գիրքը 2022 թվականի նոյեմբերի 22-ին առգրավվել է և գտնվում է ՀՀ հակակոռուպցիոն կոմիտեում։

Վարչական իրավախախտման գործի քննությանը 12․10․2022թ-ին ժամը 10։45-ին մասնակցելու մասին 15․09․2022թ-ին կազմված ծանուցագիրը 16․09․2022թ-ին փոստային առաքանու միջոցով ուղարկվել է Էդուարդ Փոթոյանին, սակայն 12․10․2022թ-ի դրությամբ ծանուցագիրը ստանալու փաստը բացակայել է, այդուհանդերձ վարչական մարմինը, նախքան վարչական ակտ ընդունելը, անհրաժեշտ է համարել նրա ներկայությունը` վարույթին առնչվող որոշ կարևոր հանգամանքներ նրանից պարզելու համար, հետևաբար 12.10.2023թ-ին կայացված «Վարչական վարույթը կասեցնելու մասին» թիվ 429-2023/03-Կ որոշմամբ վարչական վարույթը կասեցվել է։

«Վարչական վարույթը կասեցնելու մասին» 12․10․2023թ-ին կայացված թիվ 429-2023/03-Կ որոշումը և վարչական իրավախախտման վերաբերյալ գործի քննությանը 28․11․2023թ-ին ժամը 10:45-ին մասնակցելու համար 30.10.2023թ-ին կազմված ծանուցագիրը Էդուարդ Փոթոյանին ուղարկվել են 31․10․2023թ-ին փոստային ծառայության միջոցով, որոնց ստացման փաստը 27․11․2023թ-ի դրությամբ բացակայել է, ուստի թիվ 429-2023/03-Կ որոշումը և 30․10․2023թ-ին կազմված ծանուցագիրը Էդուարդ Փոթոյանին 27․11․2023թ-ին ուղարկվել են էլեկտրոնային փոստի «jetta.llc@mail.ru» հասցեին, որի միջոցով վերջինս ծանուցվել է 28․11․2023թ-ին, սակայն Էդուարդ Փոթոյանը կամ վերջինիս ներկայացուցիչը չի ներկայացել:

ՀՀ հարկային օրենսգքրի 36-րդ հոդվածի 1-ին մասի 11-րդ կետի համաձայն՝ հարկային մարմինը (հարկային հսկողություն իրականացնող պաշտոնատար անձը) լիազորված է հարկային պարտավորությունների գանձումն ապահովելու նպատակով ՀՀ հարկային օրենսգրքով սահմանված դեպքերում և կարգով արգելանք դնել հարկ վճարողի (հարկային գործակալի) գույքի վրա.

ՀՀ հարկային օրենսգքրի 434-րդ հոդվածի 2-րդ մասի համաձայն՝ հարկ վճարողի դրամարկղում ունեցած կանխիկ դրամական միջոցների վրա արգելանք դնելու մասին որոշումը հարկ վճարողին ներկայացնելու օրը որոշումն ընդունած հարկային մարմնի պաշտոնատար անձը գույքագրում է հարկ վճարողի դրամարկղում առկա կանխիկ դրամական միջոցները և դրանք, ինչպես նաև արգելանքի կիրառման ժամանակահատվածում հարկային պարտավորությունների սահմանում դրամարկղ մուտքագրվող կանխիկ դրամական միջոցներն արձանագրությամբ ի պահ է հանձնում հարկ վճարողին: Հարկ վճարողի դրամարկղում առկա կանխիկ դրամական միջոցների՝ արգելանքի տակ գտնվելու ժամանակահատվածում որոշում կայացրած հարկային մարմնի պաշտոնատար անձն իրավունք ունի ցանկացած ժամանակ գույքագրելու դրամարկղում դրամական միջոցների առկայությունը, ինչպես նաև մուտքագրված և ելքագրված դրամական միջոցների շարժը, որի արդյունքներով կազմվում է արձանագրություն: Դրամարկղում կանխիկ դրամական միջոցների կամ կանխիկ դրամական միջոցների շարժի գույքագրման արձանագրության ձևը սահմանում է հարկային մարմինը, որում նշվում են գույքագրման ամսաթիվը, ժամանակահատվածը, արգելանքի տակ գտնվող դրամական միջոցների արժույթը, արժեքը, քանակը, մուտքագրված դրամական միջոցների արժեքը և դրանց ստացման աղբյուրը, ելքագրված դրամական միջոցների արժեքը և ծախսման ուղղությունները, ի պահ հանձնվող դրամական միջոցների արժույթը, արժեքը, քանակը, գույքագրման ընթացքում դրամարկղային գործառնությունների կատարման դադարեցման ժամանակահատվածը, նշում՝ արգելանքի կիրառման ժամանակահատվածում հարկային պարտավորությունների սահմանում դրամարկղ մուտքագրվող դրամական միջոցների արգելանքի տակ գտնվելու և ի պահ ընդունելու վերաբերյալ, գույքագրմանը մասնակցող անձանց տվյալներն ու ստորագրությունները: Նշված արձանագրությունները հարկ վճարողի դրամարկղում առկա կանխիկ դրամական միջոցների վրա արգելանք դնելու մասին որոշման անբաժանելի մասն են:

ՀՀ հարկային օրենսգրքի 435-րդ հոդվածի 2-րդ մասի համաձայն` արգելանքն իրականացնող պաշտոնատար անձն արգելանքի տակ դրված այլ գույքն ի պահ է հանձնում հարկ վճարողին, իսկ եթե հարկ վճարողը փորձում է արգելանքի տակ դրված գույքը կամ դրա առանձին բաղադրամասերը վատնել, թաքցնել, ապօրինաբար մեկ ուրիշին հանձնել, փչացնել կամ ոչնչացնել, ապա գույքի պահատվությունը հանձնվում է նման գործունեություն իրականացնող մասնագիտացված կազմակերպությանը` պահատվության պայմանագրի հիման վրա: Պահատվության հետ կապված ծախսերը կատարում է հարկ վճարողը:

«Հարկային ծառայության մասին» ՀՀ օրենքի 35-րդ հոդվածի 1-ին և 3-րդ մասերի համաձայն՝

1. Հարկային ծառայողի` իր իրավասության սահմաններում առաջադրած պահանջները պարտադիր են բոլոր պետական կառավարման և տեղական ինքնակառավարման մարմինների, հիմնարկների, կազմակերպությունների, պաշտոնատար անձանց և քաղաքացիների համար:

3. Հարկային ծառայողի պահանջները չկատարելը կամ նրա պարտականությունների կատարմանը խոչընդոտելն առաջացնում է օրենքով սահմանված պատասխանատվություն:

Վարչական իրավախախտումների վերաբերյալ ՀՀ օրենսգրքի 182.6-րդ հոդվածով նախատեսված պատասխանատվության միջոցի կիրառումը հնարավոր է հետևյալ գործողություններից որևէ մեկի դեպքում.

1) հարկային հսկողություն իրականացնող պաշտոնատար անձի օրինական պահանջները չկատարելու,

2) տնտեսավարող սուբյեկտի` հարկային հսկողություն իրականացվող տարածք նրա մուտք գործելն արգելելու,

3) հարկային հսկողության նպատակներին անմիջականորեն առնչվող փաստաթղթեր, տվյալներ և այլ տեղեկություններ նրան չտրամադրելու,

4) օրենքով սահմանված կարգով իրականացվող հարկային հսկողության ընթացքին այլ կերպ խոչընդոտելու համար:

Պետք է նշել նաև, որ Վարչական իրավախախտումների վերաբերյալ ՀՀ օրենսգրքի 182.6-րդ հոդվածի կիրառման համար անհրաժեշտ պայման է հանդիսանում այն, որ վերոհիշյալ արարքներից թեկուզ մեկը կատարվի փաստացի իրականացվող հարկային հսկողության ընթացքում, և խոչընդոտ հանդիսանա նշված հարկային հսկողության հետագա ընթացքն ապահովելու համար:

Տվյալ դեպքում հարկ է նշել, Էդուարդ Փոթոյանը պարտավոր էր ապահովել արգելադրում իրականացնող պաշտոնատար անձանց օրինական պահանջները, մասնավորապես, ներկայացնել պահանջվող փաստաթղթերը՝ դրամարկղային գիրքը և հարկ վճարողի այլ գույքակազմի վերաբերյալ տեղեկություններ:

Հիմք ընդունելով հիշյալ իրավակարգավորումները, համադրելով դրանք գործում առկա փաստական հանգամանքների հետ, պետք է նշել, որ Էդուարդ Փոթոյանը խոչընդոտել է հարկային հսկողություն իրականացնող պաշտոնատար անձանց ծառայողական պարտականությունների կատարմանը, հետևաբար Էդուարդ Փոթոյանի արարքում առկա է Վարչական իրավախախտումների վերաբերյալ ՀՀ օրենսգրքի 182.6-րդ հոդվածով նախատեսված իրավախախտման դեպքը:

Վարույթն իրականացնողը հարկ է համարում նշել, որ համաձայն ՀՀ հակակոռուպցիոն կոմիտեի ներքին անվտանգության վարչության 13․09․2023թ-ի թիվ 18-173կգ-23 գրության՝ նույն վարչությունում քննվող թիվ 62222622 քրեական վարույթով «ՋԵՏՏԱ» ՍՊ ընկերության /ՀՎՀՀ՝ 02691981/ դրամարկղային գիրքը 2022 թվականի նոյեմբերի 22-ին առգրավված է և գտնվում է ՀՀ հակակոռուպցիոն կոմիտեում, ուստի ընկերության դրամարկղային գիրքը առգրավված լինելու պայմաններում սույն վարչական վարույթի շրջանակներում հնարավոր չէր ներկայացնել։

Հիմք ընդունելով ամբողջ վերոգրյալը և ղեկավարվելով Վարչական իրավախախտումների վերաբերյալ ՀՀ օրենսգրքի32-րդ հոդվածի 2-րդ մասով, 2442-րդ, 281-րդ հոդվածներով և 282-րդ հոդվածի 1-ին մասով՝

ՈՐՈՇԵՑԻ

1․ Վերսկսել 12․10.2023թ-ի թիվ 429-2023/03-Կ որոշմամբ կասեցված վարչական վարույթը,

2․ Համաձայն Վարչական իրավախախտումների վերաբերյալ ՀՀ օրենսգրքի 247-րդ հոդվածի 1-ին կետի «ՋԵՏՏԱ» ՍՊ ընկերության /ՀՎՀՀ՝ 02691981/ տնօրեն Էդուարդ Փոթոյանի նկատմամբ հարուցված վարչական վարույթը կարճել:

ԱՐՏՅՈՄ ՍՄԲԱՏՅԱՆ



**Ծանոթություն. Սույն վարչական ակտը ստորագրված է «Էլեկտրոնային փաստաթղթի և էլեկտրոնային թվային ստորագրության մասին» Հայաստանի Հանրապետության օրենքով սահմանված կարգով` էլեկտրոնային եղանակով։**

**Վարչական իրավախախտումների վերաբերյալ ՀՀ օրենսգրքի համաձայն Սույն վարչական ակտն ընդունված է համարվում ստորագրվելու օրվանից, ուժի մեջ է մտնում հասցեատիրոջն իրազեկելուն հաջորդող օրվանից և ուժի մեջ մտնելուց երկամսյա ժամկետում կարող է բողոքարկվել վարչական կամ դատական կարգով:**